cyanic-selkie/wikianc huggingface dataset:
সুজান কোনার
কর্মজীবন
কোনারের সবচেয়ে উল্লেখযোগ্য কাজ হল ইমিটেশন অব লাইফ (১৯৫৯)। এই চলচ্চিত্রে তিনি উজ্জ্বল কৃষ্ণাঙ্গ নারী চরিত্রে অভিনয় করেন, যিনি শ্বেতাঙ্গ হিসেবে উত্তীর্ণ হয়ে যান। এটি ১৯৩৪ সালের একই নামের একটি বইয়ের চলচ্চিত্ররূপ। ডগলাস সার্ক পরিচালিত এই চলচ্চিত্রটি বক্স অফিসে সফলতা অর্জন করে এবং এটি সেই বছরের নবম সর্বোচ্চ আয়কারী চলচ্চিত্র ছিল। কোনার তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। তার অভিনীত সর্বশেষ চলচ্চিত্র ছিল ১৯৬২ সালে মন্টগামারি ক্লিফটের বিপরীতে ফ্রয়েড: দ্য সিক্রেট প্যাশন। এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৬৪ সালে তিনি অভিনয় থেকে অবসর নেন।
ডেলিভারি রোবট
ডেলিভারি রোবট হল একটি স্বায়ত্তশাসিত রোবট যা " শেষ মাইল " ডেলিভারি পরিষেবা প্রদান করে। একটি অপারেটর কিছু নির্দিষ্ট পরিস্থিতিতে রোবটটিকে দূরবর্তীভাবে পর্যবেক্ষণ করতে এবং নিয়ন্ত্রণ করতে পারে যা রোবট নিজেই সমাধান করতে পারে না যেমন যখন এটি একটি বাধার মধ্যে আটকে থাকে। ডেলিভারি রোবটগুলি বিভিন্ন সেটিংসে ব্যবহার করা যেতে পারে যেমন খাদ্য বিতরণ, প্যাকেজ বিতরণ, হাসপাতাল বিতরণ এবং রুম পরিষেবা ।
ফুটপাত রোবট
বেশ কয়েকটি কোম্পানি সক্রিয়ভাবে ছোট ছোট রোবট ব্যবহার করে ছোট প্যাকেজগুলির শেষ মাইল ডেলিভারি করার জন্য যেমন খাদ্য এবং মুদিখানা শুধুমাত্র রাস্তার পথচারীদের জায়গা ব্যবহার করে এবং দ্রুত হাঁটার গতির সাথে তুলনীয় গতিতে ভ্রমণ করে, সক্রিয়ভাবে সরবরাহকারী কোম্পানিগুলির মধ্যে রয়েছে
হুন্ডাই মোটর গ্রুপ
১৩ ডিসেম্বর, ২০২২-এ, হুন্ডাই মোটর গ্রুপ বিদ্যুতায়ন এবং স্বায়ত্তশাসিত ড্রাইভিং প্রযুক্তির উপর ভিত্তি করে একটি ডেলিভারি সার্ভিস রোবট তৈরি করেছে। এটি পণ্য সরবরাহের জন্য একটি অপ্টিমাইজড রুট খুঁজে পেতে স্বায়ত্তশাসিত ড্রাইভিং প্রযুক্তি সহ একটি প্লাগ-এন্ড-ড্রাইভ মডিউল বৈশিষ্ট্যযুক্ত।
মানুষ্য মিথস্ক্রিয়া
স্বায়ত্তশাসিত হওয়ার কারণে, ডেলিভারি রোবটগুলি ইতিবাচক এবং নেতিবাচক উভয় ক্ষেত্রেই কোনও মানব অপারেটরের সহায়তা ছাড়াই প্রাথমিকভাবে সাধারণ জনগণের সাথে যোগাযোগ করে। ডেলিভারি রোবট নির্মাতা স্টারশিপ টেকনোলজিস জানিয়েছে যে লোকেরা তাদের রোবটকে পা দিয়ে আঘাত দেয়। যাইহোক, মানুষের বেশিরভাগ মিথস্ক্রিয়া ইতিবাচক, এবং অনেক লোক তাদের চেহারার কারণে রোবটকে নৃতাত্ত্বিক রূপ দিয়েছে। এটি এমন পরিস্থিতির দিকে পরিচালিত করেছে যেখানে লোকেরা রোবটের প্রতি যত্নশীল হওয়ার অনুভূতি অনুভব করে, রোবট আটকে গেলে তাদের সহায়তা করে, তাদের যাত্রায় রোবটের জন্য উদ্বিগ্ন হয়, বা তাদের বিতরণ পরিষেবার জন্য রোবটদের প্রশংসা বা ধন্যবাদ জানায়।
ঋষি পাহাড়
ঋষি পাহাড় ভারতের উত্তরাখণ্ডের পিথোরাগড় জেলায় হিমালয়ের একটি শৃঙ্গ। এটি নন্দা দেবী অভয়ারণ্য বেষ্টিত পর্বত শৃঙ্গরাজির উত্তর-পূর্ব কোণে এবং নন্দা দেবী জীবমণ্ডল সংরক্ষণের পূর্ব বহির্ভাগে অবস্থিত। ত্রিশূলী ও হরদেওলের এই শৃঙ্গের দক্ষিণে অবস্থিত। মিলাম হিমবাহের অবস্থান এটির  পূর্ব  দিকে। মিলাম,দুনাগিরি ও উত্তর ঋষি গঙ্গা উপত্যকাকে, ঋষি পাহার  তিন ভাগে চিহ্নিত করেছে। ১৯৭৫ সালে পশ্চিম শৈলশিরা দিয়ে এই শৃঙ্গটি প্রথমবার আরোহণ হয়।
তথ্যসূত্র
Rishi Pahar
বরেন্দ্র ভূমি
বরেন্দ্র ভূমি হলো বেঙ্গল বেসিনের বৃহত্তম প্লেইস্টোসিন যুগের ফিজিওগ্রাফিক ইউনিট। এটি বাংলাদেশের  রাজশাহী বিভাগ ও রংপুর বিভাগের অধিকাংশ দিনাজপুর, রংপুর, পাবনা, রাজশাহী, বগুড়া ও জয়পুরহাট জেলা অর্থাৎ পশ্চিমবঙ্গ, ভারতের সম্পূর্ণ উত্তর দিনাজপুর, দক্ষিণ দিনাজপুর এবং অধিকাংশ মালদহ জেলা পূর্ণ করে।  এটি বাংলাদেশের বিভিন্ন পৃথক বিভাগে উত্তর-পশ্চিম অংশ এবং  ভারতের পশ্চিমবঙ্গ আচ্ছাদিত  এলাকা নিয়ে গঠিত যার মোট এলাকা প্রায় ১০০০০ বর্গকিমি যার বেশিরভাগই পুরাতন পলি সংবলিত। এর পূর্ব প্রান্ত একটি নিম্ন চ্যুতি। এই চ্যুতি দিয়ে প্রবাহিত ছোট যমুনা, আত্রাই এবং নিম্ন পুনরভবা নদী। পশ্চিমের প্রধান এলাকা খাঁড়া এবং পূর্ব দিকে এই এলাকায় হেলানো কৃত। ভারত থেকে এই এলাকার জলবায়ুর তারতম্য রয়েছে, (বিস্তার ৪৫ ডিগ্রী সেলসিয়াস থেকে পাঁচ ডিগ্রি সেলসিয়াস পর্যন্ত নিচে) সম্মুখীন হয়। এই ভূমি বিভক্ত করা হয় তিনটি ইউনিট: সাম্প্রতিক পাললিক ফ্যান, বরেন্দ্র প্লেইস্টোসিন, এবং সাম্প্রতিক প্লাবনভূমি. এইগুলো ভাগ করা হয় সাম্প্রতিক পলির, দীর্ঘ, সংকীর্ণ ব্যান্ড এর উপর।
অস্টেন্ড কোম্পানি
'অস্টেন্ড কোম্পানি' (ওস্টেনডে কমপ্যানি, বা জেনারেল ইন্ডিসের কমপ্যানি, অথবা জেনারেল ইন্ডিসের কমপ্যানি, কমপ্যাঞ্জি ডি'অসেটে; অথবা বিশদ রুপে, কমপ্যাঞ্জি জেনারেল অ্যাট্যাবলি ড্যানস লেস পে-বাস অ্যাট্রিচিয়েনস পয়র লে কমার্স এবং লা নেভিগেশন অ্যাক্স ইনডেস)১৭২২ সালে ভারতে বাণিজ্য করার জন্য অস্ট্রিয়ান নেদারল্যান্ডস (বর্তমানে বেলজিয়াম) কর্তৃক প্রতিষ্ঠিত কোম্পানি। কোম্পানিটিতে কোনও অস্ট্রিয়ান কর্মী ছিল না। মাত্র কয়েক বছরের মধ্যে কোম্পানিটি ঐতিহ্যবাহী ব্রিটিশ, ডাচ এবং ফরাসী উপনিবেশিক বাণিজ্য সংস্থা গুলোর সাথে শক্ত প্রতিদ্বন্দ্বিতা শুরু করে।এটি ভারতে ২টি উপনিবেশ স্তাপন করেছিল। লাভজনক হওয়া সত্ত্বেও ব্রিটিশদের বাণিজ্যে নেতিবাচক প্রভাব ফেলায় ১৭৩১ সালে ব্রিটিশরা অস্ট্রিয়ায় কূটনৈতিক চাপ সৃষ্টির মাধ্যমে কোম্পানিটি বন্ধ করায়। অস্টেন্ড কোম্পানি বন্ধ করা ভিয়েনা চুক্তি এবং দুই রাষ্ট্রের মধ্যে জোট গঠনের পূর্ব শর্ত ছিল। অস্টেন্ড কোম্পানিকে ইস্ট ইন্ডিজের সঙ্গে বাণিজ্যকে একচেটিয়াকরণের জন্য অস্ট্রিয়ার প্রথম প্রচেষ্টা হিসাবে বিবেচিত হয়, দ্বিতীয় অস্ট্রিয়ান ইস্ট ইন্ডিয়া কোম্পানী ১৭৭৫ সালে প্রতিষ্ঠিত হয় এবং বাণিজ্যক্ষেত্রে অনেক কম সফলতা লাভ করে।
পটভূমি
ডাচ, ব্রিটিশ এবং ফরাসী ইস্ট ইন্ডিয়া কোম্পানি র সাফল্যের ফলে অস্ট্রিয়ান নেদারল্যান্ডসে র অস্টেন্ডর বণিক এবং জাহাজ মালিকরা ইন্ডিজের সাথে সরাসরি বাণিজ্যিক সম্পর্ক স্থাপন করতে আগ্রহী হয়ে উঠে। ১৭১৫ সালে অস্টেন্ড থেকে মোচা, ভারত, বঙ্গ এবং চীন পর্যন্ত বাণিজ্য শুরু হয়।অ্যান্টওয়ার্প, ঘেন্ট এবং অস্টেন্ডের কিছু ব্যবসায়ীকে অস্ট্রিয়ান নেদারল্যান্ডসের হাবসবার্গ সরকার পূর্ব ভারত বাণিজ্যের জন্য অনুমতি দেয়, যা বর্তমানে স্পেন থেকে নিয়ন্ত্রণ নেয়া হয়েছে। ১৭১৫ থেকে ১৭২৩ এর মধ্যে ৩৪টি জাহাজ অস্টেন্ড থেকে চীন, মালবার বা করমণ্ডল উপকূল, সুরত, বঙ্গ বা মোচায় পাঠানো হয়। এই অভিযানগুলি ফ্লেমিশ, ইংরেজি, ডাচ এবং ফরাসী ব্যবসায়ী এবং ব্যাংকারদের সমন্বয়ে গঠিত বিভিন্ন আন্তর্জাতিক সিন্ডিকেটের অর্থায়নে পরিচালিত হত।
প্রতিষ্ঠা
সিন্ডিকেটগুলির মধ্যে মুনাফা নিয়ে পারস্পরিক শত্রুতা বৃদ্ধি পায় এবং এর ফলশ্রুতিতে ১৭৭২২ সালের ডিসেম্বরে অস্ট্রিয়ার শাসক চার্লস কত্রিক চার্টেড অস্টেন্ড ইস্ট-ইন্ডিয়া কোম্পানির প্রতিষ্ঠা ঘটে। সংস্থার মূলধন ৬ মিলিয়ন গিল্ডার স্থির করা হয়, প্রতি এক হাজার গিল্ডার ৬,০০০ শেয়ারের সমন্বয়ে তৈরি হয়। এটি মূলত অ্যান্টওয়ার্প এবং ঘেন্টের অর্থোপার্জনকারী বাসিন্দারা সরবরাহ করত। শেয়ারগুলি এন্টারওয়ার্প এক্সচেঞ্জে ১১ এবং ১২ই আগস্ট ১৭২৩ সালে প্রচলন করা হয়, ৩০৩৭ টি শেয়ারই ছিল ৫৪ জন প্রধান বিনিয়োগকারী অ্যান্টওয়ার্প বণিকদের। অর্থ ও বাণিজ্যের শীর্ষস্থানীয় ব্যক্তিবর্গদের ভিতর থেকে সাতজনকে পরিচালকের দায়িত্ব দেয়া হয়, তারা হলেনঃ এন্টওয়ার্প থেকে জ্যাকস ডি প্রেট, লুই-ফ্রান্সোইস ডি কনইঙ্ক এবং পিয়েত্রো প্রোলি; ঘেন্ট থেকে জেন্ট মেলক্যাম্প, পাওলো ডি কিম্পে এবং জেন্ট বাউট; এবং ব্যবসায়ী এবং অস্টেন্ডের ব্যাংকার আইরিশ জ্যাকবাইট থমাস রে। জাহাজগুলি অস্টেন্ড থেকে যাত্রা করার সময়, সংস্থাটির অফিসগুলি অ্যান্টওয়ার্পের বর্সে ছিল। শীর্ষস্থানীয় শেয়ারহোল্ডারদের মধ্যে অন্যতম ছিলেন আরেনবার্গের চতুর্থ ডিউক লিওপল্ড ফিলিপ। সংস্থার শেয়ারগুলি ১৫% রিটার্নসহ অবিশ্বাস্য ভাবে লাভজনক হয়। সংস্থাটির দুটি কারখানাও ছিল (ট্রেডিং পোস্ট), কারোম্যান্ডেল উপকূলের ক্যাবেলনে (আধুনিক কোভলং) এবং বাংলার বানকুইবাজারে (ইছাপুরা)। ১৭২৪ থেকে ১৭৩২ সালের মধ্যে কোম্পানির ২১টি জাহাজ চীনের ক্যান্টন এবং বাংলায় প্রেরণ করা হয়েছিল। চায়ের দাম বৃদ্ধির কারণে বাণিজ্যিকভাবে চীনের উচ্চ মুনাফা হয়েছিল। ১৭১৯ থেকে ১৭২৮ সালের মধ্যে অস্টেন্ড কোম্পানী চীন থেকে ৭ মিলিয়ন পাউন্ড চা (পশ্চিমা ইউরোপে আনা মোট পরিমাণের প্রায় অর্ধেক) পরিবহন করেছিল, যা সমসাময়িক ব্রিটিশ ইস্ট ইন্ডিয়া কোম্পানির প্রায় সমান ছিল।
নিলম্বন
যাহোক, ১৭২৭ সালের মে মাসে, ব্রিটিশদের চাপে সম্রাট তার সনদটি সাত বছরের জন্য স্থগিত করেন এবং ১৭৩১ এর মার্চে ভিয়েনার দ্বিতীয় চুক্তি কোম্পানিটির চূড়ান্ত বিলুপ্তির ঘটায়। বিকশিত অস্টেন্ড কোম্পানিকে ষষ্ঠ চার্লস তার মেয়ে মারিয়া থেরেসার স্বীকৃতি এবং তার বংশীয় উত্তরসূরির সুরক্ষার জন্য বিসর্জন দেন। ১৭২৮ থেকে ১৭৩১ এর মধ্যে অল্প সংখ্যক অবৈধ অভিযানের পরিচালিত হয়েছিল, তবে সংস্থার পক্ষে চলা শেষ দুটি জাহাজ ছিল "অনুমদিত-জাহাজ" যা ১৭৩২ সালে ছেড়ে যায় এবং ভিয়েনার চুক্তিতে জাহাজটির জন্য ছাড় দেওয়া হয়।কোম্পানিটি ১৬ ফেব্রুয়ারি ১৭৩৪ এ আনুষ্ঠানিকভাবে বাণিজ্য বন্ধ করে দেয় এবং ১৬ ফেব্রুয়ারি ১৭৩৪ পুরোপুরি গুটিয়ে ফেলা হয়। সরকারীভাবে বন্ধ হওয়া সত্ত্বেও, শেয়ারহোল্ডাররা গোপনে কোম্পানিকে ১৭৪৫ সাল পর্যন্ত বিনিয়োগের জন্য একটি বাহন হিসাবে ব্যবহার করতে থাকে। সংস্থার অনেক বিনিয়োগকারী সুইডিশ ইস্ট ইন্ডিয়া কোম্পানি এর সাথেও জড়িত ছিল।
ব্রিটেন, ফ্রান্স এবং ডাচ প্রজাতন্ত্রের মধ্যে চলমান যুদ্ধের সুযোগ নিয়ে ভারত ও চীনের সাথে বাণিজ্যিক সম্পর্ক স্থাপনের লক্ষে ১৭৭০ সালে অস্ট্রিয়া অস্টেন্ড কোম্পানির মডেলের ভিত্তিতে একটি কোম্পানি পুনরায় প্রতিষ্ঠা করে। ১৭৭৫ সালে উইলিয়াম বোল্টস এবং চার্লস প্রোলির প্রতিষ্ঠিত কোম্পানিটির নাম ছিল সোসাইটি ইম্পিয়েরিয়াল এশিয়াটিক ডি ট্রিস্ট এট আনভারস বা সোসিয়েটি এশিয়াটিক ডি ট্রিস্ট এটিকে এন্টওয়ার্প কোম্পানিও বলা হত এবং ১৭৮৫ সাল অবধি পরিচালিত হয়েছিল।
কোম্পানির জাহাজের তালিকা
অস্টেন্ড কোম্পানি চালিত জাহাজের মধ্যে রয়েছে:
গ্যা'-ব্জাং-ছোস-র্জে-ছোস-ক্যি-স্মোন-লাম
গ্যা'-ব্জাং-ছোস-র্জে-ছোস-ক্যি-স্মোন-লাম (১১৬৯-১২৩৩) ছিলেন তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের গ্যা'-ব্জাং-ব্কা'-ব্র্গ্যুদ  ধর্মীয় গোষ্ঠীর প্রতিষ্ঠাতা।
জন্ম
গ্যা'-ব্জাং-ছোস-র্জে-ছোস-ক্যি-স্মোন-লাম ১১৬৯ খ্রিষ্টাব্দে তিব্বতের ইয়ার্লুং উপত্যকার দ্মার-মো-ম্খা'-'গ্রো নামক স্থানে প্রাচীন স্নুব্স পরিবারগোষ্ঠীতে জন্মগ্রহণ করেন। জন্মের সময় তার নাম রাখা হয় দার-মা-রিন-ছেন
শিক্ষা
পনেরো বছর বয়সে শিক্ষার্থীর শপথ নেওয়ার সময় তার ন্ম রাখা হয় ছোস-ক্যি-স্মোন-লাম। এর পরবর্তী ছয় বছর তিনি মঠের নিয়ম ও বিনয় সম্বন্ধে শিক্ষালাভ করেন। আঠাশ বছর বয়সে তিনি বিখ্যাত বৌদ্ধ পণ্ডিত ফাগ-মো-গ্রু-পা-র্দো-র্জে-র্গ্যাল-পোর শিষ্য জ্বা-রা-বা-স্কাল-ল্দান-য়ে-শেস-সেং-গের নিকট মহামুদ্রা সম্বন্ধে শিক্ষালাভ করেন। এছাড়াও তিনি খাম-বু-য়া-লের  নিকটে ছোদ তত্ত্ব ও স্কাল-ল্দান-ব্যাং-য়েসের  নিকট ঝিজে তত্ত্ব সম্বন্ধে শিক্ষালাভ করেন। এছাড়াও তিনি গ্ত্সাং-পা-র্গ্যা-রাস-য়ে-র্দো-র্জে, ঝাং-গ্যু-ব্রাগ-পা-ব্র্ত্সোন-'গ্রুস-গ্রাগ্স-পা ও র্ন্যিং-মা শিক্ষক ঝিগ-পো-ব্দুদ-র্ত্সির  নিকটেও শিক্ষালাভ করেন।
পরবর্তী জীবন
১২০৭ খ্রিষ্টাব্দে তিনি গ্যা'-ব্জাং বৌদ্ধবিহার স্থাপন করেন। এই বৌদ্ধবিহারের ভেতরের দেওয়ালে তিনি কারণ্ডব্যূহসূত্র ও অবতংসকসূত্রের বিভিন্ন ঘটনা সম্বন্ধীয় চিত্র দিয়ে সাজিয়ে তোলেন। এই বৌদ্ধবিহার স্থাপনের পরে তিনি শাম-বু-ব্চাল নামক এক স্থানে অনুষ্ঠিত ধর্মীয় সম্মেলনে সভাপতিত্ব করেন।
ভদ্রতামূলক নাম
ভদ্রতামূলক নাম (, জ়ি ) বা ভঙ্গিমা নাম হল কোনও ব্যক্তিকে শৈশবে প্রদত্ত নাম ছাড়াও বয়ঃপ্রাপ্তির সময় রাখা একটি অতিরিক্ত নাম। এই প্রথাটি চীন, জাপান, কোরিয়া, ভিয়েতনাম প্রভৃতি পূর্ব এশীয় সংস্কৃতিভুক্ত দেশের অন্যতম ঐতিহ্য।
মুয়াত্তা ইমাম মালিক
মুয়াত্তা ইমাম মালিক হচ্ছে মালিক ইবনে আনাস এর সংকলিত একটি হাদীস। অনেকে এই হাদীস গ্রন্থকে সিহাহ সিত্তাহ এর একটি গ্রন্থ বলে মনে করেন। তিনি প্রায় একলক্ষ হাদীস থেকে যাচাইবাছাই করে প্রায় একহাজার নয়শ হাদীস সংকলন করেছেন।
মুয়াত্তা এর হাদীসসমূহ
মুয়াত্তা হাদীস গ্রন্থের সংকলিত হাদীসসমূহ নিম্নরূপ বিভাগে সংকলিত:
জাকির নায়েক
জাকির আব্দুল করিম নায়েক (জন্ম: ১৮ অক্টোবর ১৯৬৫; মুম্বাই, ভারত) হলেন একজন ভারতীয় ইসলামি চিন্তাবিদ, ধর্মপ্রচারক, বক্তা ও লেখক যিনি ইসলাম ও তুলনামূলক ধর্মতত্ত্ব বিষয়ে কাজ করেন। তিনি অলাভজনক প্রতিষ্ঠান ইসলামিক রিসার্চ ফাউন্ডেশন প্রতিষ্ঠাতা যেটি পিস টিভি নেটওয়ার্ক পরিচালনা করে থাকে, যার মাধ্যমে তাঁর বক্তৃতা প্রায় দশ কোটি দর্শকের নিকট পৌঁছে যায়। তাকে "তুলনামূলক ধর্মতত্ত্বের একজন বিশেষজ্ঞ", "অনুমেয়ভাবে ভারতের সালাফি মতাদর্শের অনুসারী সবচেয়ে প্রভাবশালী ব্যক্তি", "টেলিভিশনভিত্তিক-ধর্মপ্রচারণার রকস্টার এবং আধুনিক ইসলামের একজন পৃষ্ঠপোষক" এবং "পৃথিবীর শীর্ষস্থানীয় ইসলাম ধর্মপ্রচারক" বলা হয়ে থাকে। বহু ইসলামি ধর্মপ্রচারকদের সাথে তার ভিন্নতা হল, তার বক্তৃতাগুলো পারস্পারিক আলাপচারিতা ও প্রশ্নোত্তরভিত্তিক, যা তিনি আরবি কিংবা উর্দুতে নয় বরং ইংরেজি ভাষায় প্রদান করেন, এবং অধিকাংশ সময়েই তিনি ঐতিহ্যগত আলখাল্লার পরিবর্তে স্যুট-টাই পরিধান করে থাকেন।
পেশাগত জীবনে তিনি একজন ডাক্তার হলেও ১৯৯১ সাল থেকে তিনি ইসলাম ধর্ম প্রচারে মনোনিবেশ করেন। ইসলাম এবং তুলনামূলক ধর্মের উপর তিনি তার বক্তৃতার বহু পুস্তিকা সংস্করণ প্রকাশ করেছেন। যদিও প্রকাশ্যে তিনি ইসলামে শ্রেণীবিভাজনকে অস্বীকার করে থাকেন, তবুও অনেকে তাকে সালাফি মতাদর্শের সমর্থক বলে মনে করেন, এবং অনেকে তাঁকে ওয়াহাবি মতবাদ প্রচারকারী একজন আমূল-সংস্কারবাদী ইসলামিক "টেলিভেগানিস্ট" বা "তহবিল সংগ্রহকারী টেলিভিশন ধর্মপ্রচারক" বলেও মনে করে থাকেন।  বর্তমানে ভারত, কানাডা, যুক্তরাজ্য ও বাংলাদেশে তার ধর্মপ্রচার নিষিদ্ধ।   বলা হয়ে থাকে যে, মুসলিম সম্প্রদায়ের বাইরের তুলনায় এর ভেতরেই তাঁর সমালোচকের সংখ্যা বেশি।
জীবনী
জাকির আবদুল করিম নায়েক ১৮ অক্টোবর ১৯৬৫ সালে ভারতের মহারাষ্ট্রের মুম্বাইয়ে জন্মগ্রহণ করেন। তিনি মুম্বাইয়ের সেন্ট পিটার্স হাই স্কুলের ছাত্র ছিলেন। এরপর তিনি কিশিনচাঁদ চেল্লারাম কলেজে ভর্তি হন। তিনি মেডিসিনের ওপর টোপিওয়ালা ন্যাশনাল মেডিকেল কলেজ অ্যান্ড নাইর হসপিটালে ভর্তি হন। অতঃপর, তিনি ইউনিভার্সিটি অফ মুম্বাই থেকে ব্যাচেলর অব মেডিসিন সার্জারি বা এমবিবিএস ডিগ্রি অর্জন করেন।
১৯৯১ সালে তিনি ইসলাম-ধর্ম প্রচারের কার্যক্রম শুরু করেন এবং আইআরএফ প্রতিষ্ঠা করেন। নায়েকের স্ত্রী, ফারহাত নায়েক, ইসলামিক রিসার্চ ফাউন্ডেশনের নারীদের শাখায় কাজ করেন।
জাকির বলেন তিনি আহমেদ দিদাতের দ্বারা অনুপ্রাণিত হয়েছেন, যার সাথে তিনি ১৯৮৭ সালে সাক্ষাত করেন। জাকিরকে অনেক সময় ‘‘দিদাত প্লাস’’ বলা হয়, এই উপাধি দিদাত নিজে দেন।
এছাড়াও তিনি মুম্বাইয়ের ইসলামিক ইন্টারন্যাশনাল স্কুল এবং ইউনাইটেড ইসলামিক এইডের প্রতিষ্ঠাতা, যা দরিদ্র ও অসহায় মুসলিম তরুণ-তরুণীদের বৃত্তি প্রদান করে থাকে।
২০১৬ সালে, একটি প্রেস কনফারেন্সে, জাকির নিজেকে নন-রেজিস্ট্যান্ট ইন্ডিয়ান (এনআরআই) বা বছরের অর্ধেকের বেশি সময় প্রবাসে বসবাসকারী ভারতীয় হিসেবে দাবি করেন।
নায়েক বর্তমানে মালেশিয়ায় স্থায়ী নাগরিকত্ব নিয়ে বসবাস করছেন।
বক্তৃতা ও বিতর্ক
জাকির নায়েক ইসলাম ধর্ম সম্পর্কিত অনেক বিষয়ে বক্তব্য দিয়েছেন ও বিতর্ক করেছেন। তিনি বক্তৃতার মাধ্যমে ইসলাম ধর্ম সম্পর্কে বিভিন্ন বিষয় কোরআন ও হাদীসের আলোকে ব্যাখ্যা বিশ্লেষণ করেন। বিভিন্ন ধর্মের তুলনামূলক বিশ্লেষণের মাধ্যমে ইসলামের অধিকতর গ্রহণযোগ্যতা প্রতিষ্ঠা করার চেষ্টা করেন। নৃতত্ত্ববিদ থমাস ব্লম হানসেন লিখেছেন যে, জাকিরের বিভিন্ন ভাষায় কুরআন ও হাদিস সাহিত্য মনে রাখার ভঙ্গী ও তার ধর্মপ্রচার কর্মকাণ্ড মুসলিমদের মাঝে তাকে ব্যাপকভাবে জনপ্রিয় করে তুলেছে। তার অনেক বিতর্ক রেকর্ড করা হয় এবং ভিডিও, ডিভিডি আকারে ও অনলাইনে বিস্তৃত পরিসরে বিতরণ করা হয়। তার আলোচনা ইংরেজিতে রেকর্ড করা হয়ে থাকে এবং সপ্তাহ শেষে মুম্বাইয়ের মুসলিম অধ্যুষিত এলাকাগুলোর বিভিন্ন ক্যাবল নেটওয়ার্কে এবং তার নিজস্ব প্রযোজনাধীন পিস টিভি চ্যানেলে সম্প্রচারিত হয়। তার আলোচনার বিষয়বস্তুগুলোর মধ্যে কয়েকটি হল: "ইসলাম ও আধুনিক বিজ্ঞান", "ইসলাম ও খ্রিস্টধর্ম", এবং "ইসলাম ও ধর্মনিরপেক্ষতাবাদ"।
তার প্রথম বিতর্ক হয় ১৯৯৪ সালে, বাংলাদেশী লেখিকা তসলিমা নাসরিনের "লজ্জা" নামক বইকে কেন্দ্র করে মুম্বাই মারাঠি পত্রাকর সংঘ কর্তৃক আয়োজিত একটি বিতর্ক, যার শিরোনাম ছিল "ধর্মীয় মৌলবাদ কি মত-প্রকাশের স্বাধীনতার জন্য বাধাস্বরূপ?"। চারজন সাংবাদিকের উপস্থিতিতে কয়েকঘণ্টা ব্যাপী এই বিতর্ক অনুষ্ঠিত হয়, যেখানে জাকির বইটি থেকে ইসলামকেন্দ্রিক বিভিন্ন উদ্ধৃতিকে ভুল ব্যাখ্যা ও বিভ্রান্তি হিসেবে দাবি করে বক্তব্য দেন এবং তা সবার নজর কেড়ে নেয়। তার অন্যতম বিখ্যাত বিতর্ক হয় ২০০০ সালের এপ্রিলে ‘বিজ্ঞানের আলোয় কুরআন ও বাইবেল’ বিষয়ে শিকাগোতে উইলিয়াম ক্যাম্পবেলের সাথে। তিনি বলেন, ‘ইসলাম একটি কার্যকারণ ও যুক্তির ধর্ম এবং কুরআনে বিজ্ঞান বিষয়ক প্রায় ১০০০ আয়াত আছে।’ সেখানে তিনি পশ্চিমা কনভার্টের সংখ্যা ব্যাখ্যা করেন। জাকিরের অন্যতম জনপ্রিয় থিম হল বিজ্ঞানের সূত্র দিয়ে কোরআনকে যাচাই করা। ২১ জানুয়ারি ২০০৬ জাকির শ্রী শ্রী রবিশঙ্করের সাথে ‘ইসলাম ও হিন্দু ধর্মে ঈশ্বর’ বিষয়ে ব্যাঙ্গালোরে বিতর্ক করেন। ২০১১ সালের ফেব্রুয়ারিতে, নায়েক ভারত থেকে সরাসরি ভিডিও লিংকের মাধ্যমে অক্সফোর্ড ইউনিয়নের সঙ্গে কথোপকথন করেন।
শান্তি সম্মেলন
নভেম্বর ২০০৭ থেকে জাকির প্রতিবছর মুম্বাইতে সিয়নের সুমাইয়া গ্রাউন্ডে একটি ১০-দিনের শান্তি সম্মেলনের আয়োজন করে আসছেন। সেখানে নায়েকসহ আরও বিশজন ইসলামী বক্তা ইসলামের উপর বক্তব্য উপস্থাপন করে থাকেন।
২০০৪-এ অস্ট্রেলিয়ায় ও ২০০৬-এ ওয়েলসে সফর
‘‘শুধু ইসলামই নারীকে সমতা দেয়’’-এ বিষয়ে জাকির ২০০৪ সালে ‘ইসলামিক ইনফরমেশন অ্যান্ড সার্ভিসেস নেটওয়ার্ক অফ অস্ট্রেলিয়া’-এর আমন্ত্রণে মেলবোর্ন ইউনিভার্সিটিতে বিতর্ক করেন। তিনি বলেন যে, ‘পশ্চিমা পোশাক মেয়েদের ধর্ষণের অন্যতম কারণ। কারণ, এটা মেয়েদেরকে পর-পুরুষের কাছে আকর্ষণীয় করে তোলে।’ দ্য এজ পত্রিকার সুশি দাস মন্তব্য করেন, "নায়েক ইসলামের উপদেশের ও আত্মিক শ্রেষ্ঠত্বের উচ্চ প্রশংসা করেন এবং পশ্চিমা বিশ্বে সাধারণ ভাবে যে বিশ্বাস দেখা যায় তাকে ব্যাঙ্গ করেন।"
২০১০-এ যুক্তরাজ্য ও কানাডায় নিষেধাজ্ঞা
ডঃ নায়েককে ২০১০-এর জুন মাসে যুক্তরাজ্যে ও কানাডায় নিষিদ্ধ ঘোষণা করা হয়। মুসলিম কানাডিয়ান কংগ্রেসের প্রতিষ্ঠাতা তারেক ফাতাহ জাকির নায়েকের দৃষ্টিভঙ্গি সম্পর্কে সেদেশের সাংসদের সতর্ক করার পর কানাডায় তার প্রবেশ নিষিদ্ধ করা হয়। লন্ডন এবং শেফফিল্ডে তার বক্তৃতা আয়োজনের পর স্বরাষ্ট্র সচিব থেরেসা মে তার যুক্তরাজ্যে প্রবেশে নিষেধাজ্ঞা জারি করেন। মে নিষেধাজ্ঞার রায়ে বলেন, "জাকির নায়েকের অসংখ্য মন্তব্য তার অগ্রহণযোগ্য আচরণের প্রমাণ হিসেবে আমার কাছে আছে।" নায়েক দাবি করেন যে, স্বরাষ্ট্র সচিব একটি রাজনৈতিক সিদ্ধান্ত নিচ্ছেন, কোন নৈতিক সিদ্ধান্ত নয়, এবং তার আইনজীবী বলেন যে এই সিদ্ধান্তটি ছিল বর্বর এবং অমানবিক। তিনি আরও দাবি করেন যে তার মন্তব্যকে অপ্রাসঙ্গিকভাবে গ্রহণ করা হয়েছে। চলচ্চিত্র নির্মাতা মহেশ ভাট নায়েককে সমর্থন জানিয়ে বলেন যে, এই নিষেধাজ্ঞাটি বাক-স্বাধীনতার উপর একটি আক্রমণস্বরূপ। বলা হয়েছিল, নায়েক উচ্চ আদালতের এই রায়কে চ্যালেঞ্জ করার ব্যবস্থা নেবেন। তার আইনি পুনর্বিবেচনার এই আবেদনটি ২০১০-এর ৫ই নভেম্বর খারিজ করে দেওয়া হয়।
গাম্বিয়া ২০১৪
২০১৪ সালে, নায়েক গাম্বিয়ার রাষ্ট্রপতি ইয়াহিয়া জাম্মেহর আমন্ত্রণে গাম্বিয়া সফর করেন। সেখানে ১১-২২ অক্টোবরের মধ্যে তিনি চারটি বক্তৃতা প্রদান করেন।  বক্তৃতাগুলো গাম্বিয়া বিশ্ববিদ্যালয়, প্যারাডাইস সুটস হোটেল, কানালাই এবং কলইয়ের কাইরাবা বিচ হোটেলে অনুষ্ঠিত হয়। রাষ্ট্রীয় ক্যাবিনেট মন্ত্রীগণ, ধর্মীয় নেতৃবৃন্দ, ছাত্রছাত্রী এবং সহস্র দর্শক তার বক্তৃতা অনুষ্ঠানে অংশগ্রহণ করে।  এর পাশাপাশি, তিনি রাষ্ট্রপতি ও গাম্বিয়া সুপ্রিম ইসলামী কাউন্সিলের সঙ্গে পৃথক সাক্ষাৎ করেন এবং গাম্বিয়ার ইমামদের সঙ্গে একটি ইসলামী আলোচনা সভায় অংশ নেন।
২০১২ ও ২০১৬-তে মালয়েশিয়ায় সফর
link=[[চিত্র:Q&A-Muslim’s Choice Dawah or Destruction-by dr. zakir naik.webm|alt= মুসলমানের পছন্দ দাওয়াত নাকি ধ্বংসযজ্জ্ব ? (প্রশ্নোত্তর পর্ব)--- জাকির নায়েক এর ভিডিও|left|thumb|270x320px|জাকির এর ভিডিও (মালয়েশিয়ায় সফর)]] ২০১২ সালে নায়েক মালয়েশিয়ায় মারা প্রযুক্তি বিশ্ববিদ্যালয়, জহর বারু, কুয়ান্তান ও পুত্রা ওয়ার্ল্ড ট্রেড সেন্টারে বক্তৃতা দেন। হিন্দ অধিকার সংগ্রাম শক্তির (HINDRAF) সদস্যদের প্রতিবাদের পরও মালয়েশিয়ার প্রাক্তন প্রধানমন্ত্রী মাহাথির মোহাম্মদ, অন্যান্য বিশিষ্ট ব্যক্তিবর্গ এবং প্রায় কয়েক হাজার লোক বিভিন্ন স্থানে তার বক্তৃতায় উপস্থিত ছিলেন। নায়েকের বক্তৃতার আয়োজকগণ বলেন যে বিভিন্ন ধর্মের মানুষের মধ্যে সৌহার্দ্য প্রচার করাই তাদের উদ্দেশ্য ছিল। ২০১৬ সালের ৯-২০ এপ্রিল নায়েক মালয়েশিয়ায় আরও ছয়টি বক্তৃতা প্রদান করেন। হিন্দরাফ ও কিছু স্থানীয় এনজিও সংস্থা সেখানে তার "ইসলাম ও হিন্দুধর্মের সাদৃশ্য" এবং"কুরআন কি ঈশ্বরের বানী" নামক দুটি বক্তৃতা অনুষ্ঠিত হওয়ার ব্যাপারে আপত্তি জানিয়ে অভিযোগ করেছিল যে এটি আন্তঃধর্মীয় উত্তেজনা বৃদ্ধিতে উস্কানিমূলক হতে পারে, কিন্তু তা সত্ত্বেও তার বক্তৃতাগুলো সরকারি পৃষ্ঠপোষকতায় পূর্বপরিকল্পনা অনুযায়ী অনুষ্ঠিত হয়।
জাকিরের দৃষ্টিভঙ্গি
জাকির বলেন তার লক্ষ্য হচ্ছে শিক্ষিত মুসলমানরা যারা তাদের নিজ ধর্মকে ত্রুটিপূর্ণ, সেকেলে বলে মনে করেন। তিনি মনে করেন, প্রত্যেক মুসলিমের উচিত ইসলাম সম্বন্ধে ভুল ধারণা গুলো ভেঙে দেওয়া এবং পশ্চিমা মিডিয়ার ইসলামের ওপর অপপ্রচারের বিরুদ্ধে রুখে দাঁড়ানো। ইসলামের বিরুদ্ধে অপপ্রচার বলতে তিনি যুক্তরাষ্ট্রে সেপ্টেম্বর ১১, ২০০১-এর আক্রমণ বা নাইন ইলেভেন এর সাজানো নাটককে বোঝান। নায়েক আরও বলেন যে, তীব্র ইসলাম বিরোধী প্রচারণা সত্ত্বেও ২০০১ থেকে ২০০২ সালের মধ্যে ৩৪,০০০ মার্কিন নাগরিক ইসলাম গ্রহণ করে। নায়েকের ভাষ্য অনুযায়ী, ইসলাম একটি কার্যকারণ ও যুক্তির ধর্ম, এবং কুরআনে বিজ্ঞান সম্পর্কিত ১০০০ বানী রয়েছে, যা তিনি পশ্চিমা ধর্মান্তরিত মুসলিমদের সংখ্যা বৃদ্ধির কারণ হিসেবে ব্যাখ্যা করেন। তার কিছু নিবন্ধ ‘‘‘ইসলামিক ভয়েস’’’ পত্রিকায় প্রকাশিত হয়।
ইসলামের শ্রেষ্ঠত্ব
নায়েক ইসলামকে শ্রেষ্ঠ ধর্ম বলে দাবি করেন।যা তিনি যুক্তি দিয়ে বহুবার প্রমাণ করেছেন। তিনি আরও বলেন, "ইসলামকে অসহনশীল হিসেবে তকমা দেয়া হয়, এটা আসলেই তাই, কিন্তু তা দুর্নীতি, বৈষম্য, অবিচার, ব্যাভিচার, মাদক এবং সকল খারাপ বিষয়বস্তুর প্রতি। ইসলাম হল সবচেয়ে "সহনশীল" ধর্ম, যতক্ষণ পর্যন্ত মানুষের মূল্যবোধের প্রতি সমর্থন ঠিক থাকে।"
সঙ্গীত
নায়েক সঙ্গীত ও বাদ্যযন্ত্রকে মদের সঙ্গে তুলনা করে বলেন যে দুটোই প্রকৃতিগতভাবে নেশা সৃষ্টিকারী। ইসলামে নিষিদ্ধ হওয়ার কারণে তিনি নাচগানকে তিরস্কার করে থাকেন।
চুরির শাস্তি
জাকির নায়েক বলেন যে, যে কোন দোষী ব্যক্তি শাস্তি পাবার যোগ্য। তিনি চুরির বিচার হিসেবে দুই হাত কেটে দেওয়ার নির্দেশনা দেন। যা কুরআনে চোরের শাস্তি হিসেবে উল্লেখ আছে। এছাড়া যুক্তরাষ্ট্রকেও তিনি এই আদেশ বাস্তবায়ন করার পরামর্শ দিয়েছেন যাতে সেই দেশে অপরাধের পরিমাণ কমে যায়।
নারী অধিকার বিতর্ক
নায়েক তার বক্তব্যে স্ত্রীকে হালকাভাবে প্রহার করার প্রতি সমর্থন জানিয়েছেন। তার বক্তব্য হল, "একটি পরিবার সামলানোর অধিকাংশ ক্ষেত্রে, পুরুষই নেতৃস্থানীয় হবে। তাই, তার (নিজ স্ত্রীকে প্রহার করার) অধিকারটি আছে কিন্তু তার উচিত তার স্ত্রীকে হালকাভাবে প্রহার করা। নায়েক আরও বলেছেন যে, মুসলিমদের নিজ দাসীদের সঙ্গে সহবাস করার অধিকার রয়েছে, যেখানে তিনি "যুদ্ধবন্দী" হিসেবে দাসীদেরকে উল্লেখ করেন।
সমকামিতা
নায়েক সমকামীদের ব্যাপারে ইসলামিক দৃষ্টিভঙ্গি পোষণ করেন। তিনি এলজিবিটি সম্প্রদায়কে "পাপে পূর্ণ মানসিক সমস্যায় ভোগা রোগী" হিসেবে উল্লেখ করেন এবং বলেন যে "একমাত্র পর্নোগ্রাফিক চলচ্চিত্র দেখার কারণেই এটি ঘটে। এটা টিভি চ্যানেলগুলোর দোষ।" এছাড়াও "কোরআন ও সুন্নাহর নির্দেশনা অনুযায়ী", তিনি সমকামীদেরকে শাস্তিস্বরূপ মৃত্যুদণ্ড দেয়ার পরামর্শ দেন।
জীবের বিবর্তন
নায়েক ডারউইনের বিবর্তন তত্ত্বকে প্রত্যাখ্যান করে বলেন যে, বিবর্তন বিষয়ক তত্ত্ব হল একটি প্রস্তাব মাত্র, এবং এটি খুব বেশি অপ্রমাণিত একটি অনুমান।" তার মতে, বেশিরভাগ বিজ্ঞানী এটা সমর্থন করেন এই কারণে যে, এটা বাইবেলের বিরুদ্ধে যায়, এই কারণে নয় যে এটা সত্য।" নায়েক দাবি করেন যে, কুরআন বহু বৈজ্ঞানিক তত্ত্বের ভবিষৎবাণী করেছে। উদাহরণস্বরূপ, ২০১০ সালে তিনি বলেন যে, কুরআনের কিছু নির্দিষ্ট আয়াতে মাতৃগর্ভে নবজাতক-ভ্রুনের বৃদ্ধি ও ক্রমবিকাশের ধাপগুলো পুঙ্খানুপুঙ্খরূপে বর্ণনা করা হয়েছে।
নায়েক দাবি করেন যে, "ডারউইন যা বলেছিলেন তা শুধু একটি তত্ত্ব মাত্র"। এমন কোন বই নেই যা ‘বিবর্তন বিষয়ক ফ্যাক্ট’ বলে – সকল বইই বলে বিবর্তন বিষয়ক তত্ত্ব। তিনি আরও বলেন, "পবিত্র কুরআনের এমন কোন কথা নেই, যা বিজ্ঞান এখন পর্যন্ত মিথ্যা প্রমাণ করতে পেরেছে। প্রস্তাব কুরআনের বিরুদ্ধে যায় – তত্ত্বসমূহ কুরআনের বিরুদ্ধে যায়। কুরআনে বর্ণিত বৈজ্ঞানিক সত্যগুলোর মধ্যে এমন একটিও নেই, যা প্রতিষ্ঠিত বিজ্ঞানের বিরুদ্ধে গিয়েছে - সেটা হয়তো তত্ত্বের বিরুদ্ধে গিয়ে থাকতে পারে।"
গণমাধ্যমের সমালোচনা
জাকির গণমাধ্যমকে "সবচেয়ে গুরুত্বপূর্ণ হাতিয়ার এবং বিশ্বের সবচেয়ে ভয়ানক অস্ত্র" হিসেবে সংজ্ঞায়িত করেন যা "সাদাকে কালো এবং খলনায়ককে নায়কে পরিণত করে"। তিনি পরামর্শ দেন যে, "এই একই গণমাধ্যমকে আমাদের ইসলাম সম্পর্কে ভুল ধারণা, ভুল উদ্ধৃতি, ভুল ব্যাখ্যা এবং ভুল প্রদর্শনগুলোকে মুছে দেয়ার জন্য ব্যবহার করা উচিত।" তিনি দাবি করেন, পশ্চিমা ক্ষমতা এবং গণমাধ্যম একটি দ্বিমুখী-আদর্শের কৌশল অবলবম্বন করে, যারা ইসলামের সম্মানকে খাটো করার জন্য মুসলিমদেরকে চরমপন্থি এবং মৌলবাদী হিসেবে বর্ণনা করে। তিনি বলেন, "আজকের দিনে ইসলামের ইমেজের সবচেয়ে বেশি ক্ষতি হয়েছে আন্তর্জাতিক গণমাধ্যমের দ্বারা, যা দিনরাত একটি পরিকল্পিত কৌশলের মাধ্যমে ইসলাম সম্পর্কিত ভুল ধারণাগুলো গলা ফাটিয়ে প্রচার করছে। আন্তর্জাতিক গণমাধ্যম, হোক তা প্রিন্ট, অডিও, ভিডিও, বা অনলাইন, তারা সকলেই একগুচ্ছ কৌশল অবলম্বন করে ইসলামের পরিচিতিকে খাটো করতে সর্বপ্রথম মুসলিম সম্প্রদায়ের কুলঙ্গারদেরকে তুলে আনে এবং এদেরকে এমনভাবে চিত্রায়িত করে যেন এরাই হল মুসলিমদের উদাহরণ।" নায়েক আরও দাবি করেন যে গণমাধ্যমের তৃতীয় ও চতুর্থ কৌশল হল, "কুরআন ও সুন্নাহ থেকে কোন কথা তুলে আনা এবং তা ভুলভাবে অনুবাদ করা" এবং "ইসলাম সম্পর্কে এমন কিছু বলে ইসলামের মর্যাদাকে খাটো করা যা আদৌ ইসলামের মধ্যে নেই"।
স্বধর্মত্যাগ
জাকির বলেছেন, কোন মুসলিম চাইলে ইসলাম থেকে আলাদা হয়ে যেতে পারে, এবং এজন্য তাকে মৃত্যুদণ্ড দেয়ার বিধান নেই। কিন্তু কোন মুসলিম যদি ইসলাম ত্যাগের পর তার নতুন (অ-ইসলামিক) ধর্মবিশ্বাস প্রচার করে এবং ইসলামের বিরুদ্ধে কথা বলে, তবে সে বিশ্বাসঘাতক বলে বিবেচিত হবে। জাকির বলেন, ইসলামিক আইন অনুসারে তার মৃত্যুদণ্ড হওয়া উচিত, যেমনটি দেশদ্রোহীর শাস্তি হয়ে থাকে। আরেকটি সূত্রে উল্লেখ করা হয়েছে যে নায়েকের বক্তব্য অনুযায়ী, "ইসলামে স্বধর্মত্যাগীদের জন্য মৃত্যুদণ্ডের কোন বিধান নেই, "যতক্ষণ না পর্যন্ত" উক্ত ধর্মত্যাগী ব্যক্তি ইসলামী শিক্ষার বিরুদ্ধে কোন মতবাদ প্রচার শুরু করে, যদি সে তা করে তবে তাকে মৃত্যুদণ্ড দেয়া যাবে।"
ইসলামী রাষ্ট্রে অন্যান্য ধর্ম প্রচার
যদিও তিনি অন্যান্য ধর্মের মানুষদের উৎসাহিত করে থাকেন যেন তারা তাদের দেশে মুসলিমদেরকে স্বাধীনভাবে ধর্মপ্রচারের সুযোগ দেয়, নায়েক বলেন যে, একটি ইসলামী রাষ্ট্রে অন্যান্য ধর্মের ধর্মপ্রচার অবশ্যই নিষিদ্ধ করা উচিত কারণ (তিনি বিশ্বাস করেন) অন্যান্য ধর্মগুলো ভুল, তাই তাদের প্রচারণাও ভুল, এটা এরকম যে কোন অংকের শিক্ষক কাওকে ২+২=৪ এর পরিবর্তে ২+২=৩ শেখাচ্ছেন। একইভাবে, নায়েক বলেন যে, "গির্জা বা মন্দিরের ভবন নির্মাণের ব্যপারে, কীভাবে আমরা তার অনুমতি দিতে পারি যখন কিনা তাদের ধর্মটাই ভুল এবং তাদের উপাসনাটিও ভুল?"
মুসলিম বিশ্বে খ্রিস্টান মিশনারিগুলোর ধর্মপ্রচার কর্মকাণ্ডের সমালোচনা করে নায়েক বলেন যে, "মিশনারিগুলো মুসলিমদের দিয়ে ঘোলা পানিতে মাছ শিকার করার জন্য বাইবেলের বানীগুলো আরবি ক্যালিগ্রাফিতে লেখে, যেমন "ঈশ্বর হলেন প্রেম।" আমরা পিস টিভিতে উদাহরণস্বরূপ এমন প্রতারণার কৌশল ব্যবহার করি না।
জিহাদ
গাম্বিয়া বিশ্ববিদ্যালয়ে দেয়া এক বক্তৃতায়, জাকির বিশ্বজুড়ে জিহাদের নামে বর্বর কর্মকাণ্ডের কঠোর সমালোচনা করেন, যেখানে নিরপরাধ মানুষ মারা যায় এবং বলেন যে, “মুসলিমগণ ও অমুসলিমগণ উভয়ই জিহাদকে ভুলভাবে বুঝে থাকে, জিহাদ অর্থ সমাজকে আরও ভালো করার জন্য চেষ্টা ও সংগ্রাম করা। জিহাদের সবচেয়ে ভালো রূপ হল কুরআনের শিক্ষা ব্যবহার করে অমুসলিমদের বিরুদ্ধে জিহাদ করা; নবী ও মহান আল্লাহর কাছে, ইসলাম অর্থ হল শান্তি।” তিনি আরও বলেন, “কোন নিরপরাধ মানুষকে হত্যা করা, হোক সে মুসলিম বা অমুসলিম, তা ইসলামে নিষিদ্ধ। কিন্তু পশ্চিমা ক্ষমতা ও তাদের গণমাধ্যম একটি পরস্পরবিরোধী আদর্শিক ভূমিকা পালন করে, যারা মুসলিমদের চরমপন্থি ও মৌলবাদী হিসেবে বর্ণনা করে। এমনকি ইসলামী জিহাদেও, কখন ও কীভাবে একজন মানুষকে হত্যা করতে হবে তার বাধাধরা নিয়ম দেয়া আছে, যা বিশ্বজুড়ে বর্তমানে জিহাদের জন্য লড়াই করে এমন দাবি করা কিছু দলের কাজকর্মের সঙ্গে সম্পূর্ণ সাংঘর্ষিক।”
দুবাইয়ের আল-খানাবিজে দেওয়া আরেকটি বক্তৃতায় তিনি বলেন,, "ইসলাম সম্পর্কে অমুসলিমদের দ্বারা এমনকি মুসলিমদের দ্বারাও সবচেয়ে ভুলভাবে অনুদিত ও সবচেয়ে ভুলভাবে বোঝা শব্দ হল 'জিহাদ', যার সাথে 'পবিত্র যুদ্ধের' কোন সম্পর্ক নেই, এবং এই শব্দটি কুরআন ও সুন্নাহর কোথাও ব্যবহৃত হয় নি, এটা প্রথম ব্যবহৃত হয় ক্রুসেডারদের দ্বারা যারা খ্রিস্টধর্মের নামে লক্ষ্য লক্ষ্য মানুষ হত্যা করেছিল। জিহাদ শব্দের প্রকৃত অর্থ হল চেষ্টা ও সংগ্রাম করা: কারো নিজস্ব কুপ্রবৃত্তির বিরুদ্ধে, সমাজকে আরও ভালো করে গড়ে তুলতে, যুদ্ধক্ষেত্রে নিজের আত্মরক্ষা করতে এবং নির্যাতন-অত্যাচারের বিরুদ্ধে রুখে দাড়াতে।"
সেপ্টেম্বর ১১-র হামলা ও ওসামা বিন লাদেন
৩১ জুলাই ২০০৮ সালে পিস টিভিতে দেওয়া লেকচারে জাকির নাইন ইলেভেন সম্বন্ধে মন্তব্য করেন, ‘এটি একটি সাজানো নাটক, একটা ওপেন সিক্রেট যে টুইন টাওয়ারে হামলা সম্পূর্ণই প্রেসিডেন্ট জর্জ ডব্লিউ বুশের কাজ।'  এই কথার প্রমাণ হিসেবে তিনি কিছু রিসার্চের উদ্ধৃতি দেন। কিন্তু যুক্তরাষ্ট্র ৯/১১ সম্পর্কিত তার এই বক্তব্যকে অস্বীকার করে এবং এ ধরনের বিভিন্ন বক্তব্যে জড়িত থাকার কারণে যুক্তরাজ্য ও কানাডায় তার প্রবেশের উপর নিষেধাজ্ঞা জারি করা হয়।
সন্ত্রাসবাদ, হত্যাকাণ্ড ও আত্মঘাতী বোমাহামলা
জাকিরের মতে ইসলামী সন্ত্রাসবাদ মিডিয়ার (প্রচারমাধ্যমের) সৃষ্টি। তিনি বলেন, মুসলমানদের এমন হওয়া উচিত যেন তাদেরকে দেখলে সমাজবিরোধী লোকদের মাঝে ত্রাসের সৃষ্টি হয় এবং এরূপ হলে প্রত্যেক মুসলমানকে একজন সন্ত্রাসী হওয়া দরকার । টাইম পত্রিকা এই উক্তিকে "নিজবুল্লাহ জাহির সন্ত্রাসী কর্মকাণ্ডের অনুপ্রেরণা" বলে ইঙ্গিত করলে জাকির বলেন, "আমি সবসময়ই সন্ত্রাসবাদকে দোষারোপ করি, কারণ মহিমান্বিত কোরআন অনুসারে, কেউ যদি একজন নিরপরাধ মানুষকে হত্যা করো তবে সে যেনো পুরো মানবজাতিকে হত্যা করলো।" তিনি হিটলারকে বিশ্বের সবচেয়ে বড় সন্ত্রাসী হিসেবে উল্লেখ করে বলেন, "সে মুসলিম না হয়েও বিশ্বের সবচেয়ে বড় সন্ত্রাসী কারণ সে প্রায় ষাট লক্ষ ইহুদিকে হত্যা করেছিল।"
নায়েককে হত্যা সম্পর্কে তার দৃষ্টিভঙ্গি নিয়ে প্রশ্ন করা হলে তিনি বলেন, "কুরআন বলে - কেউ যদি নিরপরাধ একটি মানুষকে হত্যা করে, হোক সে মুসলিম বা অমুসলিম, এটা এমন যে সে পুরো মানবতাকে হত্যা করলো। অতএব কীভাবে একজন মুসলিম কোন নিরপরাধ মানুষকে হত্যা করতে পারে?"। তবে, তিনি বলেন কোন ব্যক্তিকে হত্যা করা বৈধ হবে "যদি সে কাওকে হত্যা করে…অথবা কোন স্থানে বিশৃঙ্খলা সৃষ্টি করে।" এছাড়াও তিনি "কুরআন বা হাদিসের বানি তুলে নিয়ে ইসলামকে সহিংসতা ও হত্যাকাণ্ড সমর্থনকারী ধর্ম হিসেবে ভুলভাবে তুলে ধরতে সেই বানীগুলোকে অপ্রাসঙ্গিকভাবে উদ্ধৃত করার জন্য" মিডিয়ার সমালোচনা করেন। তিনি আরও দাবি করেন, "ইসলামের সমালোচকগণ (কুরআনের) ৫/৯ নং আয়াতটিকে ইসলামকে হেয় করার জন্য অপ্রাসঙ্গিকভাবে উদ্ধৃত করে যাতে বলা হয়েছেঃ "যেখানেই একজন অমুসলিমকে খুঁজে পাও, তাকে হত্যা করো।" যদিও এটি ছিল যুদ্ধের ময়দানে একটি নির্দেশ, এবং ইসলাম সর্বদা যুদ্ধের সময় তুলনামূলক উত্তম সিদ্ধান্ত হিসেবে শান্তিকে সমর্থন করে।"
স্কাইপের মাধ্যমে একটি প্রেস কনফারেন্সে, জাকির নায়েককে আত্মঘাতী বোমাহামলা সম্পর্কে প্রশ্ন করা হলে তিনি বলেন যে, ইসলামে এর অনুমতি আছে, এবং আরও বলেন "নিরপরাধ মানুষকে যদি হত্যা করা হয় তবে এটি হারাম। কিন্তু আত্মঘাতী বোমাহামলা যদি যুদ্ধকৌশল হিসেবে ব্যবহৃত হয় তবে এটি বৈধ হতে পারে। উদাহরণস্বরূপ, দ্বিতীয় বিশ্বযুদ্ধে, জাপান যুদ্ধকৌশল হিসেবে আত্মঘাতী বোমাহামলাকে ব্যবহার করেছিল।"
আইসিস
২০১৬-র জুলাইয়ে এক ভিডিও বার্তায়, নায়েক ইসলামিক স্টেট অব ইরাক অ্যান্ড সিরিয়াকে "অ্যান্টি-ইসলামিক স্টেট অব ইরাক অ্যান্ড সিরিয়া" বলে সম্বোধন করেন এবং বলেন যে, ইসলামের শত্রুরা আইসিসের প্রচার করছে। তিনি আরও বলেন যে, "কুরআন বলে - কেউ যদি নিরপরাধ একটি মানুষকে হত্যা করে, হোক সে মুসলিম বা অমুসলিম, এটা এমন যে সে পুরো মানবতাকে হত্যা করলো। অতএব কীভাবে একজন মুসলিম কোন নিরপরাধ মানুষকে হত্যা করতে পারে? .. আমাদের ISIS বলা উচিত না, আমাদের বলা উচিত AISIS। কারণ এটা অ্যান্টি-ইসলামিক বা ইসলাম বিরোধী। আমি বিশ্বের সকল মুসলিমদের এবং মুসলিম গণমাধ্যমগুলোকে অনুরোধ করছি যে, দয়া করে ইসলামের শত্রুদেরকে ইসলামকে আক্রমণের ব্যাপারে সাহায্য করবেন না।" তিনি আরও বলেন যে, "আপনি যদি ভালো করে খতিয়ে দেখেন তাহলে আপনি জানতে পারবেন যে আমি পুরোপুরি সন্ত্রাসবাদের বিপক্ষে। আমি নিরপরাধ মানুষ হত্যার পুরোপুরি বিপক্ষে।" যুক্তরাষ্ট্র সরকার কর্তৃক সিরিয়া ও ইরাকে আইসিসের উপর আক্রমণের পদক্ষেপ নেয়ার ব্যাপারে জাকির বলেন যে, তিনি অবশ্যই ইসলামিক স্টেট গ্রুপের কাজকর্মকে কঠোরভাবে নিন্দা করেন, কিন্তু একই সাথে তিনি আমেরিকার দ্বারা সেখানে আক্রমণের পদক্ষেপকেও অসমর্থন করেন।
বিজেপি ও নরেন্দ্র মোদি
২০১৯ সালের ১১ই মে ভারতের দ্য উইক সাময়িকীর একটি সাক্ষাৎকারে নায়েক নরেন্দ্র মোদি ও তার দল বিজেপির সমালোচনা করে বলেন, এরা রাজনৈতিক উদ্দেশ্যে তার বিরুদ্ধে ষড়যন্ত্র করছে এবং তার জনপ্রিয়তার কারণে তাকে লক্ষবস্তু বানানো হচ্ছে। তিনি আরও বলেন, মোদি ক্ষমতায় থাকলে জীবনের ঝুঁকি নিয়ে তিনি দেশে ফিরবেন না, যেমনটা হিজরতের সময় নবী মুহাম্মদ করেছিলেন। তিনি মোদিকে "মিথ্যাবাদী" ও "গুগল অনুসারে ভারতের একনম্বর সন্ত্রাসী" হিসেবে উল্লেখ করে বলেন, মোদি ভারতীয় মুসলিমদের জন্য বিপজ্জনক। ইতোপূর্বে, ২০১৬ সালের জুলাইতে নায়েক মোদির প্রশংসা করে বলেন, "আমি পুরোপুরি তার সমর্থক" কারণ তিনি ভারতের প্রথম প্রধানমন্ত্রী যিনি সবচেয়ে বেশি মুসলিম দেশ সফর করেছেন।
অভ্যর্থনা, পুরস্কার, উপাধি এবং সম্মাননা
এছাড়াও ১৭ দুবাই আন্তর্জাতিক পবিত্র কুরআন পুরস্কার জাকির নায়েককে বছরের ইসলামী ব্যক্তিত্ব হিসেবে নামকরণ করে।
সমালোচনা
মুসলিম বিশ্বে জনপ্রিয় হলেও জাকির নায়েক তার বক্তব্য ও মতের জন্য বিভিন্ন স্থানে সমালোচিত হয়েছেন। তিনি বলেন, 'বিন লাদেন যদি যুক্তরাষ্ট্রের মত সন্ত্রাসী রাষ্ট্রকে সন্ত্রাসের মাধ্যমে হুমকির সম্মুখীন করে তাহলে তিনি বিন লাদেনের পক্ষে'; 'ইসলামের শত্রু বা যুক্তরাষ্ট্রকে কোন উপায়ে হুমকির সম্মুখীন করাকে সন্ত্রাস' বলা হলে তিনি 'প্রত্যেক মুসলিমেরই সন্ত্রাসী হওয়া উচিত' বলে মন্তব্য করেন। আফগান বংশোদ্ভূত সন্ত্রাসী নাজিবুল্লাহ জাজি জাকির নায়েকের বক্তৃতা শুনে উদ্বুদ্ধ হয়েছেন বলে মন্তব্য করেছেন। তিনি শিয়া ও সুন্নিদের বিরোধ বিষয়ে কথা বলেন এবং খলিফা ইয়াজিদের নামের পর রাদিয়াল্লাহ তা’আলা (আল্লাহ্‌ তাদের অনুগ্রহ করুন) বলেন, এতে বহু মুসলমান দ্বারা তিনি ঘৃণিত হন; বিশেষ করে শিয়াদের দ্বারা। তিনি আরও বলেন, কারাবালার যুদ্ধ রাজনৈতিক উদ্দেশ্য প্রণোদিত; উক্ত মন্তব্যটিও যথেষ্ট সমালোচিত হয়েছিল।
টরেল ব্রেক নামক নরওয়ের একজন ধর্মীয় ইতিহাস অধ্যাপক নায়েককে অন্যান্য ধর্ম ও ইসলামের অন্যান্য সম্প্রদায়ের উপর তার মৌখিক আক্রমণের জন্য "অতি সমালোচিত ব্যক্তিত্ব" বলে উল্লেখ করেন। তিনি লেখেন যে, ভারতীয় ওলামাদের অনেক সদস্য নায়েককে কঠিনভাবে অপছন্দ করেন কারণ নায়েক তাদের দেয়া ব্যাখ্যাকে এড়িয়ে যায় এবং সে বলে যে, যে কেউ কুরআনের ব্যাখ্যা করতে পারে। রক্ষণশীল দেওবন্দি আলেমগণ নায়েককে "মুসলিমদের সঠিক ইসলামের ব্যাখ্যা থেকে দুরে সরিয়ে নেয়ার মাধ্যমে ইসলাম ধ্বংসের" দায়ে অভিযুক্ত করে থাকেন।
ওসামা বিন লাদেনকে ‘‘ইসলামের সৈন্য’’ বলায় আলী সিনা এবং খালিদ আহমেদ নায়েকের সমালোচনা করেন। তারা বলেন যে, জাকির আল-কায়দাকে পরোক্ষ ভাবে সমর্থন করছেন। ২০০৮ সালে লখনউ-এর ইসলামি পণ্ডিত সাহার কাজী মুফতি আব্দুল ইরফান মিয়া ফিরিঙ্গি মাহালি জাকিরের বিরুদ্ধে ফতোয়া দেন যে তিনি ওসামা বিন লাদেনকে সমর্থন করেন এবং তার পদ্ধতি অ-ইসলামিক। ফেব্রুয়ারি ২০১১তে, তিনি ভিডিও লিংকের মাধ্যমে ‘অক্সফোর্ড ইউনিয়ন’কে পত্র লেখেন।
ভারতীয় সাংবাদিক শোয়াইব দানিয়াল জাকিরের "মার্কিনিরা স্বেচ্ছায় নিজেদের মধ্যে স্ত্রী বিনিময় করে কারণ তারা শুকর খায়, যা নিজেও স্বয়ং স্ত্রী বিনিময় করে" বক্তব্যটির সঙ্গে দ্বিমত পোষণ করেন। তিনি আরও তুলে ধরেন যে, "ইসলাম পুরুষকে একাধিক নারীকে বিয়ের অনুমতি দেয় কারণ "যুক্তরাষ্ট্রে পুরুষের চেয়ে নারীর সংখ্যা বেশি" " জাকিরের এই বক্তব্যটি যুক্তরাষ্ট্রের আদমশুমারির সঙ্গে অসঙ্গতিপূর্ণ।
২০১২ সালে ভারতীয় সরকার জাকিরের পিস টিভির সম্প্রচার নিষিদ্ধ করে; নিউ ইয়র্ক টাইমস পত্রিকা অজ্ঞাতনামা এক ভারতীয় সাংবাদিকের মন্তব্য উল্লেখ করে বলে, সাম্প্রতিক বছরগুলোতে মুম্বাই পুলিশ তার আলোচনা-সভার উপর নিষেধাজ্ঞা জারি করেছে কারণ "তিনি সমালোচনার জন্ম দেন" এবং ভারতীয় স্যাটেলাইট সরবরাহকগণ তার টেলিভিশন চ্যানেল "পিস টিভি"র সম্প্রচারে অস্বীকৃতি জানিয়েছে।
২০১৬ সালে ঢাকায় সন্ত্রাসী আক্রমণের ৫ হামলাকারীর মাঝে একজন ফেসবুকে জাকির নায়েকের অনুসারী ছিলেন বলে বাংলাদেশী পত্রিকা ডেইলি স্টারে খবর প্রকাশিত হওয়ার পর, ভারতীয় স্বরাষ্ট্রমন্ত্রী কিরেন রিজিজু বলেন, "জাকির নায়েকের বক্তব্য আমাদের জন্য একটি নজরদারির বিষয়। আমাদের এজেন্সিগুলো এর উপর কাজ করছে।" এর ২ দিন পর মহারাষ্ট্র সরকারের সিআইডি বিভাগ তদন্তের ফলাফল হিসেবে জানায় যে, তারা জাকির নায়েকের বক্তৃতায় সন্ত্রাসী কর্মকাণ্ডে সম্পৃক্ততার কোন প্রমাণ খুজে পায় নি। ডেইলি স্টার উক্ত বিতর্ক নিয়ে জাকির নায়েকের নিকট ক্ষমা চেয়ে মন্তব্য করে যে তারা কখনোই নায়েককে উক্ত হামলার জন্য দোষারোপ করে নি। পত্রিকাটি বলে যে, এটি শুধুমাত্র এটাই তুলে ধরেছে যে, কীভাবে তরুণরা তার বক্তব্যকে ভুলভাবে বুঝছে। তবে, এঘটনার পরপরই বাংলাদেশ সরকার নায়েকের পিস টিভি চ্যানেলের সম্প্রচার বন্ধ করে দেয়। তথ্যমন্ত্রী হাসানুল হক ইনু এর কারণ হিসেবে বলেন যে "পিস টিভি মুসলিম সমাজ, কুরআন, সুন্নাহ, হাদিস, বাংলাদেশের সংবিধান, আমাদের সংস্কৃতি, আচার-প্রথা ও রীতিনীতির সঙ্গে সঙ্গতিপূর্ণ নয়।"
বাংলাদেশী লেখিকা তসলিমা নাসরিন নায়েককে "বিপজ্জনক" হিসেবে বর্ণনা করেন কারণ "সে একুশ শতাব্দীতে এসে ৭শ শতাব্দীর যৌন দাসী, বহুবিবাহ এবং স্ত্রী প্রহার সম্পর্কিত কুরআনিক বানীর সমর্থন ও প্রচার করে।" তিনি তার ধারাবাহিক টুইটে বলেন, "আমি জাকিরের বক্তব্য শুনেছি। সে কুরআনের উদ্ধৃতি তুলে ধরে এবং তা সঠিক প্রমাণের চেষ্টা করে। সে বিপজ্জনক, কারণ ২১ শতাব্দীতে এসে ৭ম শতাব্দীর বানী প্রচার করা বিপজ্জনক।" বাংলাদেশে ইসলামপন্থীদের দ্বারা ঘাতক হামলা সম্পর্কে তিনি বলেন, "বহু বাংলাদেশী উঠতি সন্ত্রাসী তার দ্বারা উদ্বুদ্ধ। তাকে হাতেনাতে ধরা যাচ্ছে না। কিন্তু তার অনুসারীরা হাতেনাতে ধরা পরছে।" তিনি আরও বলেন, "আমি জাকির নায়েকের বাক স্বাধীনতার বিরোধী না কিন্তু সহিংসতাকে উস্কে দেয়ার জন্য আমি তার বিপক্ষে। ফতোয়াবাজকে ফতওয়া প্রদান করা থেকে নিষিদ্ধ করা উচিত।”
২০০৭ সালের একটি প্রতিবেদনে দাবি করা হয় যে, দারুল উলুম জাকিরকে একজন নিজস্ব-শৈলীর ধর্মপ্রচারক বলে মনে করে যিনি ইসলামের প্রথাগত চারটি মাজহাব (ফিকহ) হতে বিচ্ছিন্ন এবং একারণে তারা তাকে "গায়রে মুকাল্লিদিন হিসেবে প্রত্যাখ্যান করে এবং মুসলিমদেরকে তার বক্তৃতা না শোনার আহ্বান জানায়। ২০১৬ সালে দারুল উলুমের এক প্রতিনিধি বলেন, নৈতিক ইস্যুতে যদিও দারুল উলম জাকির নায়েকের বিরুদ্ধে কিছু ফতওয়া জারি করেছে, কিন্তু গণমাধ্যম সেগুলো উদ্দেশ্যপ্রণোদিতভাবে প্রচার করছে। দারুল উলুমের সহ সভাপতি আব্দুল খালিক মাদ্রাসি জাকিরের সমর্থনে বলেন: "জাকির নায়েকের সাথে আমাদের অনেক মতপার্থক্য রয়েছে। কিন্তু বিশ্বব্যাপী সে একজন ইসলামী পণ্ডিত হিসেবে স্বীকৃত। আমরা কোনভাবেই বিশ্বাস করি না যে সে সন্ত্রাসবাদের সঙ্গে জড়িত থাকতে পারে।" বেরেলীর জ্যৈষ্ঠ আলেম আসজাদ রেজা কাদেরী, শিয়া মুসলিম ধর্মগুরু কালবে জাওয়াদ নকভি এবং বাংলার শাহী ইমাম সৈয়দ মোহাম্মদ নুরুর রহমান বারকাতী যারা ভারতের সবচেয়ে শক্তিশালী ইসলামি পণ্ডিতদের মধ্যে অন্যতম, তারা নায়েকের ইসলামের ব্যাখ্যা ও জ্ঞানের সমালোচনা করেছেন এবং তার মতামতকে "মিথ্যা",    "ক্ষতিকর" এবং "বিভ্রান্তিকর" হিসাবে বর্ণনা করেছেন।
ভারতের প্রধানমন্ত্রী নরেন্দ্র মোদি ২০১৯-এর মে মাসে এক নির্বাচনী প্রচারনায় জাকির নায়েকের নিন্দা জানিয়ে বলেন, এই নায়েকের কথায় উৎসাহিত হয়ে শ্রীলংকায় বোমা হামলার ঘটনা ঘটেছে, তা সত্ত্বেও কংগ্রেস পার্টি নায়েককে সমর্থন করে।
হত্যার হুমকি
২০১৬-র ১৩ই জুলাই, বিষ্ণু হিন্দু পরিষদের নেত্রী সাধ্বী প্রাচী ঘোষণা করেন যে, কেউ যদি জাকির নায়েকের শিরশ্ছেদ করে আনতে পারে তবে তাকে ৫০ লক্ষ রুপি পুরস্কার দেওয়া হবে। হুসনি টাইগার নামক স্বঘোষিত শিয়া দল কর্তৃক জাকির নায়েকের মাথার বিনিময়ে ১৫ লাখ রুপি পুরস্কার ঘোষণা করার একদিন পরে এই ঘটনা ঘটে।
সমকামীতা ইসলাম ধর্ম ত্যাগকারী এবং নারী বিরোধী অবস্থান
সমকামী এবং ধর্ম ত্যাগকারীদের মৃত্যুদণ্ডের সাজা দেওয়ার পক্ষপাতি হওয়ায় ওয়াল স্ট্রিট জার্নালে সাদানন্দ দুমে সমালোচনা করেন। তিনি জাকির নায়েকের বক্তব্য; ভারত শরিয়া আইন দ্বারা শাসিত হওয়া উচিত এই জাতীয় মন্তব্যেরও সমালোচনা করেন। জাকির নায়েকের মতে “ইহুদীরা আমেরিকা শাসন করছে” এবং তারাই মুসলিম দুনিয়া প্রধান শত্রু, জাকিরের এই দৃষ্টিভঙ্গির তিনি সমালোচনা করেন। মুসলিম ভূমিতে অমুসলিমের কোন উপাসনালয় প্রতিষ্ঠার বিরুদ্ধে যে নিষেধাজ্ঞা এবং তালিবানের বামিয়ান বৌদ্ধদের উপর বোমা হামলার প্রতি নায়েকের সমর্থনকে তিনি আলোচনায় তুলে ধরেন। দুমেনের মতে মানুষ নায়েকের বার্তাকে গুরুতর ভাবে নিচ্ছে যার প্রমাণ দেখা গিয়েছিল নাজিবুল্লাহ জাজি, রাহিল শেখ এবং কাফেল আহমেদের মত মানুষদের ক্ষেত্রে যারা প্রকৃতপক্ষে ছিল জাকির নায়েকের অনুসারী। নাজিবুল্লাহ জাজি গ্রেফতার হন নিউইয়র্ক সাবওয়েতে নিজের উপর বোমা মেরে আতঙ্ক সৃষ্টির পরিকল্পনা করার জন্য। ২০০৬ সালে মুম্বাইতে সিরিজ বোমা হামলার অন্যতম পরিকল্পনাকারী ছিল রাহিল শেখ এবং কাফেল আহমেদ আত্মহন্তারক হিসেবে গ্লাসগো এয়ারপোর্টে আতঙ্ক সৃষ্টি করতে গিয়ে ব্যর্থ হন। দুমে আরো বলেন, “ভারতীয়রা যেভাবে হিন্দুমৌলবাদীদের বিরুদ্ধে সোচ্চার, একইভাবে যদি এই কট্টোর ইসলামপ্রচারকারীর বিরুদ্ধে সমালোচনা করতে না পারে, তবে ধর্মনিরপেক্ষ ভারত বিনির্মাণের যে আদর্শ তাতে গভীর ক্ষত রয়ে যাবে।"
নির্বাসিত বাংলাদেশী লেখিকা তসলিমা নাসরিন নায়েককে আধুনিক সমাজের জন্য ‘ভয়ঙ্কর’ একজন ব্যক্তি বলে মন্তব্য করেন। কারণ হিসেবে তিনি উল্লেখ করেছেন, “জাকির নায়েক সপ্তম খ্রিষ্টাব্দে ব্যবহৃত কোরানের আয়াতকে ন্যায্যতা দেওয়ার প্রচেষ্টা করছেন। একবিংশ শতকে দাঁড়িয়েও যৌনদাসী, বহুবিবাহ এবং স্ত্রীর গায়ে হাত তোলার মত কাজগুলিকে সমর্থন জানাচ্ছেন। নায়েক খুব ভয়ঙ্কর, কারণ তিনি একবিংশ শতকেও সপ্তম শতকের নিয়ম চালু রাখার চেষ্টা করেন।“
মালেয়শীয় চাইনীজ, হিন্দু বিতর্ক ২০১৯
২০১৯ সালের ৮ আগস্ট মালেয়শিয়ার কেলেন্টান রাজ্যের কোটা ভারুতে এক বক্তৃতা চলাকালে জাকির নায়েক বলেন মালয়েশিয়ার হিন্দুরা ভারতের সংখ্যালঘু মুসলিমদের চেয়েও একশো গুন বেশি অধিকার ভোগ করে এবং তারা মালেয়শিয়ার প্রধানমন্ত্রী মাহাথির মোহাম্মদ থেকে ভারতের প্রধানমন্ত্রী নরেন্দ্র মোদীর প্রতি বেশি অনুগত। তার এই বক্তব্যের তীব্র সমালোচনার পর তিনি প্রতিক্রিয়ায় আরো বলেন মালেয়শিয়ায় বসবাসকারী চীনারা এখানকার অতিথি, তাদের মালেয়শিয়ায় ফিরে যাওয়া উচিত। তিনি আরো বলেন তাকে মালয়েশিয়া থেকে বের করে দেয়ার আগে সেখান থেকে চীনাদের বের করে দেয়া প্রয়োজন।
তার এ বক্তব্যের পরে দেশজুড়ে তীব্র প্রতিক্রিয়া সৃষ্টি হয়। মুসলিম সংখ্যাগরিষ্ঠদের মধ্যে বসবাসকারী হিন্দু ও চীনা সম্প্রদায়ের বিষয়ে উসকানিমূলক মন্তব্য করে শান্তি বিঘ্নিত করার অভিযোগ আনা হয় তার বিরুদ্ধে। ১৫ আগস্ট বিভিন্ন রাজনীতিবিদসহ চারজন মন্ত্রী জাকির নায়েককে মালেয়শিয়া থেকে বহিস্কার এবং ভারতে প্রত্যার্পণের অনুরোধ জানায়। জাকির নায়েকের বিরুদ্ধে সর্বমোট ১১৫ টি অভিযোগ মালেয়শিয়ার পুলিশের কাছে দাখিল হয়।
১৬ আগস্ট তার বিতর্কিত মন্তব্যের দরুণ তাকে রয়াল মালেয়শিয়া পুলিশ জেরা করে। তাকে পুলিশ সাতঘণ্টা ধরে জিজ্ঞাসাবাদ করে। ১৫ আগস্ট মালেয়শিয়ার বৃহত্তম রাজ্য শারাওয়াক প্রদেশে জাকির নায়েকের প্রবেশে নিষেধাজ্ঞা জারী করা হয়। এরপর ১৬ আগস্ট পার্লিশ তার জনসম্মুখে ভাষণ দেওয়ার উপর নিষেধাজ্ঞা জারী করা হয়। এরপর ১৭ আগস্ট কেদায়, ২০ আগস্ট সাবায়, মালাক্কায়, পিনাঙ্গে এবং সিনাগরে জনসম্মুখে তার ভাষণের উপর নিষেধাজ্ঞা জারী করা হয়৷ পরবর্তীতে ২০ আগস্ট ফ্রি মালেয়শিয়া টুডে প্রতিবেদন অনুসারে পুলিশ সমগ্র দেশেই তার জনসম্মুখে ভাষণের উপর নিষেধাজ্ঞা জারী করে। প্রশাসন এবিষয়টি মালয় মেইলকে নিশ্চিত করে। পরবর্তীতে প্রশাসন থেকে জানানো হয়, যতক্ষণ না তদন্ত শেষ হচ্ছে, ততক্ষণ অবধি জাকির নায়েক সামাজিক যোগাযোগ মাধ্যমেও কোনো বক্তব্য রাখতে পারবেন না।
১৯ আগস্ট জাকির নায়েক তার আইনজীবির মাধ্যমে মালেয়শিয়ার ৫ জন রাজনীতিবিদের বিরুদ্ধে মানহানির মামলা করেন। পরের দিন তিনি তার বক্তব্যের জন্য সবার কাছে ক্ষমা চান।
ব্রায়ান হজসন
ব্রায়ান হাটন হজসন (জন্ম: ফেব্রুয়ারি ১, ১৮০০ (মতান্তরে ১৮০১) – মৃত্যু: মে ২৩, ১৮৯৪ ) একজন ব্রিটিশ পক্ষীবিদ, প্রাণীবিদ এবং প্রকৃতিবিদ। তার প্রধান কর্মক্ষেত্র ছিল ব্রিটিশ ভারত ও নেপালে। এসব অঞ্চলে তিনি ব্রিটিশ সরকারের কর্মকর্তা হিসেবে কর্মরত ছিলেন। তিনি প্রথমবারের মত হিমালয় অঞ্চলের অসংখ্য পাখি ও স্তন্যপায়ী প্রাণীর বিবরণ দেন। তার নামে কয়েক প্রজাতির পাখির নামকরণ করা হয়েছে। এসব নামের অধিকাংশই অ্যাডওয়ার্ড ব্লাইদের দেওয়া। এছাড়া তিব্বতি বৌদ্ধ মতবাদ নিয়ে গভীর গবেষণা করেন। ভাষাবিজ্ঞান ও ধর্মতত্ত্বের মত আরও অনেক বিচিত্র বিষয়েও তার রচনার সন্ধান পাওয়া যায়। তিনি ভারতীয় বিদ্যালয়সমূহের শিক্ষাপদ্ধতি ইংলিশে করার ব্যাপক বিরোধিতা করেন।
পক্ষীবিজ্ঞান ও প্রাকৃতিক ইতিহাসে অবদান
thumb|দ্য রেসিডেন্সি, নেপালে হজসনের আবাস হজসন নেপাল, সিকিম ও বাংলা থেকে প্রচুর প্রাকৃতিক ইতিহাসের সাথে সম্পর্কিত জীববৈজ্ঞানিক নমুনা সংগ্রহ করেন। তার সংগ্রহকৃত পাখির নমুনা ও বিভিন্ন প্রাণীর চামড়া তিনি পরে ব্রিটিশ মিউজিয়ামে দান করে দেন। তিনি তিব্বতি অ্যান্টিলোপ নামে সম্পূর্ণ নতুন এক প্রজাতির অ্যান্টিলোপ আবিষ্কার করেন। তার নামানুসারে প্রাণীটির নাম রাখা হয় Pantholops hodgsonii। এছাড়া তিনি আরও ৩৯ প্রজাতির স্তন্যপায়ী ও ১২৪ প্রজাতির পাখির বর্ণনা দেন যেগুলো কেউ আগে কখনও বর্ণনা করেনি। ব্রিটিশ মিউজিয়ামে হজসন ১৮৪৩ থেকে ১৮৫৮ সালের মধ্যে প্রায় ১০,৪৯৯টি জীববৈজ্ঞানিক নমুনা দান করেন। তার দান করা জিনিসপত্রের মধ্যে ছিল স্থানীয় আঁকিয়েদের অঙ্কিত বিপুল পরিমানে ভারতীয় জীবজন্তুর রঙিন ছবি আর স্কেচ। পরবর্তীতে এসকল নমুনার সিংহভাগ জ্যুলজিক্যাল সোসাইটি অব লন্ডনে স্থানান্তরিত হয়।
তার অবদান ও কর্মকাণ্ড যথাযথ স্বীকৃতি পায়। রয়েল এশিয়াটিক সোসাইটি এবং লন্ডনের লিনিয়ান সোসাইটি তাকে সদস্য নির্বাচিত করে। জ্যুলজিক্যাল সোসাইটি অব লন্ডন তাকে প্রশংসাপত্র প্রদান করে।
গ্রিঞ্জবারো, নর্থ ক্যারোলাইনা
গ্রিঞ্জবারো যুক্তরাষ্ট্রের নর্থ ক্যারোলাইনা অঙ্গরাজ্যের একটি শহর ও গাইলফোর্ড কাউন্টির সদর দপ্তর। জনসংখ্যায় এটি নর্থ ক্যারোলাইনার তৃতীয় বৃহত্তম ও যুক্তরাষ্ট্রের ৬৮-তম বৃহত্তম শহর। এছাড়াও গ্রিঞ্জবারো পিয়েডমন্ট ট্রায়াড মেট্রোপলিটন এলাকার বৃহত্তম শহর। ২০১০ সালের আদমশুমারি অনুযায়ী এর জনসংখ্যা ছিল ২,৬৯,৬৬৬। ২০১৯ সালে এর প্রাক্কলিত জনসংখ্যা ২,৯৬,৭১০।
গাইলফোর্ড কাউন্টির আদালতভবন নর্থ ক্যারোলাইনার সুবিধাজনক কোনো স্থানে স্থানান্তর করার কথা চিন্তা করা হয়েছিল। এই চিন্তাধারার আলোকেই ১৮০৮ সালে গ্রিঞ্জবারো শহর নির্মাণের পরিকল্পনা করা হয়। যেহেতু অধিকাংশ নাগরিক পায়ে হেঁটে কিংবা ঘোড়ায় করে যাতায়াত করত, তাই এ সিদ্ধান্তে তারা উপকৃত হয়েছিল।
আন্তর্জাতিক জন-অধিকার জাদুঘর, উইদারস্পুন শিল্প জাদুঘর, গ্রিঞ্জবারো বিজ্ঞান কেন্দ্র, গ্রিঞ্জবারো ব্যালে প্রভৃতি গ্রিঞ্জবারো শহরের মূল আকর্ষণ।
ইতিহাস
ইউরোপীয়দের বসতি স্থাপনের সূচনালগ্নে এখানে সিওয়ান-ভাষী সওরা জাতির লোক বসবাস করত।
১৭৫০ সালে কোয়েকার অভিবাসীরা পেনসিলভানিয়া থেকে মেরিল্যান্ড হয়ে কেপফেয়ারে (বর্তমান গ্রিঞ্জবারো) আগমন করে। ১৭৫১ সালে তারা স্নো-ক্যাম্প এলাকায় প্রথম ধর্মসভা আয়োজন করে। ১৭৫৪ সালে ৪০টি কোয়েকার পরিবারকে মাসিক ধর্মসভায় যোগদানের অনুমতি প্রদান করা হয়। মূলত এখান থেকেই কোয়েকার ধর্মসভা আয়োজনের সংস্কৃতি শুরু হয়। ম্যাসাচুসেটস অঙ্গরাজ্যের নানটাকেট শহর থেকেও অভিবাসীরা এখানে এসে বসতি স্থাপন করতে থাকে।
১৭৮১ সালের ১৫ মার্চ গাইলফোর্ড আদালতভবন যুদ্ধের নায়ক নাথানিয়েল গ্রিনের নামানুসারে শহরটির নাম হয় গ্রিঞ্জবারো। যদিও গ্রিনের বাহিনী ব্রিটিশদের হাতে পরাভূত হয়েছিল, এর সৈন্যরা লর্ড কর্নওয়ালিসের নেতৃত্বাধীন ব্রিটিশ সেনাবাহিনীর ব্যাপক ক্ষয়ক্ষতি সাধন করে। উক্ত যুদ্ধের পর কর্নওয়ালিস উইলমিংটন শহরে সামরিক ঘাঁটি স্থানান্তর করেন।
গ্রিঞ্জবারো শহর প্রতিষ্ঠার জন্য প্রয়োজনীয় ভূমি সওরাদের কাছ থেকে ৯৮ ডলারের বিনিময়ে ক্রয় করা হয়। উত্তর-দক্ষিণে গ্রিন,এলম, ডেভি ও পূর্ব-পশ্চিমে গ্যাস্টন, মার্কেট ও সিকামোর সড়ক নির্মাণ করা হয়। এলম ও মার্কেট স্ট্রিটের সংযোগস্থলে আদালতভবন নির্মাণ করা হয়।
রাজ্য সরকার যখন রেলসড়ক নির্মাণের কাজ শুরু করে, তখন তারা গ্রিঞ্জবারোকে যাত্রাবিরতিস্থল নির্ধারণ করে। পিয়েডমন্টের পরিবহনকার্যে উল্লেখযোগ্য ভূমিকা রাখায় এর নাম হয় "তোরণ শহর" বা গেট সিটি।
একসময় গ্রিঞ্জবারো শহরে বস্ত্রশিল্প ের বিকাশ ঘটে- কিন্তু দ্রুতই সে বিকাশের গতি মন্থর হয়ে পড়ে। তবে আজও র‍্যাংলার, লি, নর্থ ফেস সহ অনেক বস্ত্রশিল্প কারখানা এখানে কার্যক্রম পরিচালনা করে। এছাড়া যুক্তরাষ্ট্রের তৃতীয় বৃহত্তম তামাকনির্মাতা প্রতিষ্ঠান আইটিজি ব্র্যান্ডসের সদর দপ্তর এখানে অবস্থিত।
অর্থনৈতিক সমৃদ্ধির ফলে শহরে কতগুলো নয়নাভিরাম ভবন গড়ে ওঠে। এর মধ্যে রয়েছে- ১৭৯৫ সালে নির্মিত ব্ল্যান্ডউডস ম্যানশন অ্যান্ড গার্ডেন ও ১৮৪৬ সালে নির্মিত আলেক্সান্ডার জ্যাকসন ডেভিসের বাসভবন।
গৃহযুদ্ধ
নর্থ ক্যারোলাইনা কনফেডারেট আমেরিকায় যোগদান করলে গ্রিঞ্জবারো শহরের অনেকেই কনফেডারেট সেনাবাহিনীতে যোগ দেন। ১৮৬১ থেকে ১৮৬৫ সালের মার্চ পর্যন্ত শহরটিতে গৃহযুদ্ধ তেমন প্রভাব ফেলতে পারেনি। তবে অধিবাসীদের মৌলিক চাহিদা পূরণের ক্ষেত্রে ব্যাপক সংকট পরিলক্ষিত হয়। ১৮৬৫ সালের এপ্রিলে টেনেসি সেনাবাহিনীর প্রধান জেনারেল পি.জি.টি. ব্যুরেগার্ডকে শহরটি রক্ষার নির্দেশ দেওয়া হয়। এসময় কনফেডারেট যুক্তরাষ্ট্রের রাষ্ট্রপতি জেফারসন ডেভিস রাজধানী রিচমন্ড থেকে পালিয়ে দক্ষিণে ড্যানভিল শহরে পৌঁছান।
১৮৬৫ সালের ১১ এপ্রিল ড্যানভিল থেকে রেলগাড়িতে পালিয়ে তিনি গ্রিঞ্জবারোতে পৌঁছান। এখানেই তিনি শেষবারের মত মন্ত্রীদের সাথে দেখা করেন। তাই একে কেউ কেউ কনফেডারেট যুক্তরাষ্ট্রের শেষ রাজধানী অভিহিত করেন।
একই সময়ে গভর্নর জেবুলন বি ভ্যান্স রাজধানী র‍্যালেই থেকে পালিয়ে গ্রিঞ্জবারো শহরে এসে পৌঁছান। ইউনিয়ন জেনারেল উইলিয়াম টি শেরম্যান দ্রুত গ্রিঞ্জবারো দখল করে নেন। অগত্যা ভ্যান্স ১৮৬৫ সালের ২৮ এপ্রিল শান্তিচুক্তি স্বাক্ষরে বাধ্য হন।
গ্রিঞ্জবারো শহর দ্রুতই ধনে-মানে-সম্পদে সমৃদ্ধ হতে থাকে। স্থানীয় স্থপতি চার্লস হার্টম্যান ও হ্যারি বার্টন এখানকার অনেকগুলো গুরুত্বপূর্ণ বাণিজ্যিক ভবন প্রতিষ্ঠা করেন। ভিকস কেমিক্যাল কো. (মাথাব্যথা দূরীকরণের ওষুধ প্রস্তুতকারী),ক্যারোলাইনা ইস্পাত কর্পোরেশন ও পমোনা টেরাকোটা ওয়ার্কস সহ অনেক শিল্পপ্রতিষ্ঠান এখানে গড়ে ওঠে। দ্রুত বর্ধনশীল শহর হওয়ায় আবাসিক সংকটও এখানে তীব্র হয়ে ওঠে। মহামন্দার সময়ও এর আর্থিক প্রগতি অব্যাহত থাকে।
শামসুদ্দীন ইলিয়াস শাহ
শামসুদ্দীন ইলিয়াস শাহ (১৩৪২-১৩৫৮) ছিলেন অবিভক্ত বাংলার প্রথম স্বাধীন মুসলিম শাসনকর্তা। তিনি ১৩৪২ সালে সোনারগাঁও বিজয়ের পর লখনৌতির সুলতান হন। শামসুদ্দীন ইলিয়াস শাহ অবিভক্ত বাংলার প্রথম মুসলিম স্বাধীন সুলতান ছিলেন এবং ইলিয়াস শাহী বংশের সূচনা করেন,যা ১৫২ বছর ক্ষমতায় ছিলো। ইলিয়াস শাহী বংশ ১৩৪২ সাল থেকে ১৪১৫ সাল পর্যন্ত একটানা ৭৩ বছর ধরে অবিভক্ত বাংলা শাসন করে এবং এরপর মাঝখানে প্রায় ২০ বছর বাদ দিয়ে আরো ৫২ বছর তাদের শাসন কায়েম থাকে। ইলিয়াস শাহের মৃত্যুর পর তার পূত্র সিকান্দার শাহ ক্ষমতায় আসেন ।
গ্রিঞ্জবারো, নর্থ ক্যারোলাইনা
গৃহযুদ্ধ
এখানে দুইটি বিশ্ববিদ্যালয় অবস্থিত - নর্থ ক্যারোলাইনা এ অ্যান্ড টি বিশ্ববিদ্যালয় ও ইউনিভার্সিটি অব নর্থ ক্যারোলাইনা।
শামসুদ্দীন ইলিয়াস শাহ
প্রথম জীবন
শামসুদ্দীন ইলিয়াস শাহ প্রথম জীবনে দিল্লির সালতানাতের অধীনে চাকরি করতেন। কিন্তু কিছু সমস্যা সৃষ্টি হওয়ার কারণে তিনি বাংলা পালিয়ে আসেন এবং তৎকালীন বাংলায় দিল্লির প্রাদেশিক গভর্নর ইজাজউদ্দীন ইয়াহিয়ার অধীনে কাজ করা শুরু করেন। ১৩৩৮ সালে ইজাজউদ্দীন ইয়াহিয়ার মৃত্যু হলে শামসুদ্দীন ইলিয়াস শাহ সাতগাঁওয়ের ক্ষমতা দখল করেন এবং একে দিল্লির অধীন থেকে মুক্ত ঘোষণা করেন। ১৩৪২ সালে প্রায় দুই বছর ধরে চলা যুদ্ধে লখনৈতির সুলতান আলাউদ্দীন আলী শাহকে পরাজিত করে তিনি লখনৌতির সিংহাসনে আরোহণ করেন এবং ইলিয়াস শাহী বংশের সূচনা করেন।
গ্রিঞ্জবারো, নর্থ ক্যারোলাইনা
বর্ণবাদ
গ্রিঞ্জবারোর কৃষ্ণাঙ্গরা জিম ক্রো আইন সহ অনেক রকম কুপ্রথা ও বৈষম্যের শিকার হয়। দ্বিতীয় বিশ্বযুদ্ধের পর আমেরিকার কৃষ্ণাঙ্গরা হৃত অধিকার পুনরুদ্ধারে সচেষ্ট হয়। গ্রিঞ্জবারোতেও এর প্রভাব পড়ে। ১৯৬০ সালের ১ ফেব্রুয়ারি চারজন কৃষ্ণাঙ্গ ছাত্র শহরের উলওয়ার্থ রেস্তোরাঁর লাঞ্চ কাউন্টারে প্রবেশ করে খাবার পরিবেশন নির্দেশ দেন। কিন্তু সেখানে কৃষ্ণাঙ্গদের খাবার পরিবেশন নিষিদ্ধ ছিল। তাই তাদের নির্দেশ অমান্য করা হলে তারা ধরনা (Sit in) দেন। শত শত শিক্ষার্থী তাদের সাথে যোগদান করে। অতঃপর সেখানে এ ধরনের কুপ্রথা বন্ধ হয়ে যায়।